Paralimpiya o‘yinlarining 6-kungi bellashuvlari boshlandi. Yengil atletikaning F41 klassida yadro uloqtirish bo‘yicha o‘zbekistonlik Bobur Omonov 14,06 m natija bilan oltin medalga sazovor bo‘ldi. Ma’lumot uchun, ushbu sport turida jahon rekordi ham Omonovga tegishli. U BAAdagi Jahon chempionatida 14,31 m natija qayd etgan. Shunday qilib O‘zbekiston hisobidagi medallar soni 13taga yetdi: 5ta oltin, 4ta kumush va 4ta bronza.